PATVIRTINTA:

Vilkaviškio socialinės pagalbos

centro direktorės 2020 m. gruodžio 31 d.

įsakymu Nr. VĮ –212

**VILKAVIŠKIO SOCIALINĖS PAGALBOS CENTRO PASLAUGŲ GAVĖJŲ KONFIDENCIALUMO, PRIVATUMO IR FIZINĖS NELIEČIAMYBĖS ĮRAŠŲ TIKSLUMO UŽTIKRINIMO TVARKOS APRAŠAS**

1. **BENDROS NUOSTATOS**

1. Vilkaviškio socialinės pagalbos centro (toliau – Centras) paslaugų gavėjų konfidencialumo, privatumo, ir fizinės neliečiamybės užtikrinimo, įrašų tikslumo užtikrinimo tvarkos aprašas reguliuoja paslaugų gavėjų duomenų tvarkymo tikslus, įtvirtina organizacines ir technines duomenų apsaugos priemones.

2. Šios tvarkos reikalavimai privalomi visiems Centro darbuotojams, savanoriams ar atliekantiems praktiką, kurie tvarko paslaugų gavėjų duomenis arba eidami savo pareigas juos sužino.

3.Vadovaujantis Lietuvos Respublikos Asmens duomenų teisinės apsaugos įstatymu, Bendruoju duomenų apsaugos reglamentu, Europos Sąjungos pagrindinių teisių chartija ir šia tvarka, darbuotojai, rašytinai pasižada laikytis konfidencialumo apie paslaugų gavėjus ir žinomą informaciją teikia tik teisės aktų numatytais atvejais.

1. **NESKELBTINOS INFORMACIJOS TURINYS**

6. Konfidencialią informaciją sudaro:

6.1. informacija apie paslaugų gavėjus, jų tėvus, globėjus, rūpintojus, kitus šeimos narius ar artimuosius (asmens kodai, adresas; telefono nr., politinės, religinės nuostatos; fizinė, psichologinė būklė, lytinė orientacija, informacija apie asmens teistumą ir ekonominę padėtį);

6.2. paslaugų gavėjų asmens bylos;

6.3. visa informacija apie paslaugų gavėjo sveikatos būklę, diagnozę, prognozes ir gydymą;

6.4. visa kita asmeninio pobūdžio informacija apie paslaugų gavėją yra konfidenciali, taip pat ir po jo mirties;

6.5. informacija apie paslaugų gavėją turi būti teikiama, jeigu tai yra privaloma pagal įstatymus;

7. Teisę į asmens orumą, privatumą, fizinį neliečiamumą sudaro:

7.1. draudimas asmenį kankinti, žeminti jo orumą, nepagarbiai su juo elgtis;

7.2. asmens privataus gyvenimo neliečiamumas. Draudžiama skleisti asmens garbę ir orumą žeminančią informaciją;

7.3. kiekvieno asmens pasirinkimas ir teisė laisvai rinktis religiją, politines pažiūras, turėti savo įsitikinimus;

7.4. paslaugas teikiantys darbuotojai užtikrina paslaugų gavėjų privatumą, fizinę neliečiamybę, orumą bendraudami su paslaugų gavėjais individualiai, nedalyvaujant pašaliniams asmenims, vengiant fizinio kontakto, bendraujant pagarbiai, neįsakmiai, nežeminant, nelyginant ir neteisiant paslaugų gavėjų.

1. **INFORMACIJOS KONFIDENCIALUMO UŽTIKRINIMAS**

8. Paslaugų gavėjai, jų tėvai ir globėjai informuojami apie asmens duomenų tvarkymą:

8.1. prieš pateikdami duomenis apie save, turi patvirtinti, kad sutinka su asmens duomenų tvarkymo taisyklėmis raštu.

8.2. paslaugų gavėjai, jų tėvai ir globėjai gali susipažinti su duomenų tvarkymo tvarka interneto svetainėje arba atvykus į Centrą;

9. Darbuotojai, kurie tvarko paslaugų gavėjų duomenis, privalo saugoti duomenis; neatskleisti, neperduoti ir nesudaryti sąlygų bet kokiomis priemonėmis susipažinti su paslaugų gavėjų duomenimis tretiesiems asmenims, išskyrus įstatymu numatytus atvejus.

1. **ORGANIZACINĖS IR TECHNINĖS DUOMENŲ APSAUGOS PRIEMONĖS**

10. Centras privalo užtikrinti šias organizacines ir technines asmens duomenų saugumo priemones:

10.1. užtikrinti prieigos prie paslaugų gavėjų duomenų apsaugą, valdymą ir kontrolę;

10.2. prieigą prie paslaugų gavėjų duomenų suteikti tik tiems darbuotojams, kuriems asmens duomenys yra reikalingi jų funkcijoms vykdyti; darbo santykiams pasibaigus, prieigas buvusiam darbuotojui panaikinti.

1. **ASMENS DUOMENŲ TEIKIMAS TRETIESIEMS ASMENIMS**

11. Konfidencialumo reikalavimas netaikomas ir informacija (asmens duomenys) gali būti suteikta tik tarnybiniais tikslais, neturint raštiško paslaugų gavėjo ar jo tėvų/globėjų sutikimo:

11.1. sveikatos priežiūros įstaigoms, kuriose yra/buvo gydomas, slaugomas paslaugos gavėjas, kaip duomenų subjektas arba atliekama jo sveikatos ekspertizė;

11.2. teismui, prokuratūrai, ikiteisminio tyrimo įstaigoms, savivaldybių vaiko teisių apsaugos skyriams bei kitoms institucijoms, kurioms tokį teisinį pagrindą suteikia Lietuvos Respublikos įstatymai;

11.3. vadovaudamasis Lietuvos Respublikos įstatymais ir kitais teisės aktais, Centras asmens duomenis apie duomenų subjektą pateikia savo iniciatyva ir be sutikimo šiais atvejais:

11.3.1. kai reikia pranešti apie nusikaltimą;

11.3.2. kai gresia pavojus lankytojo sveikatai, arba gyvybei;

11.3.3. kitais įstatymuose ir teisės aktuose numatytais atvejais.

1. **PROCEDŪROS, PAŽEIDUS ASMENS KONFIDENCIALUMĄ, PRIVATUMĄ, ORUMĄ IR FIZINĘ NELIEČIAMYBĘ, ĮRAŠŲ TIKSLUMĄ**

12. Reagavimas – sustabdyti asmenį pažeidusį konfidencialumo, paslaugų gavėjo privatumo, duomenų tikslumo ir neliečiamybės užtikrinimo tvarką.

13. Informavimas – informuoti Centro direktorių, administraciją, socialinius darbuotojus ir tiesiogiai susijusius asmenis apie konfidencialumo, paslaugų gavėjų privatumo, duomenų tikslumo ir neliečiamybės užtikrinimo tvarkos pažeidimą;

14. Sprendimas – administracijos sprendimu skiriamas atsakingas asmuo arba komisija, kuri ištiria atvejį ir numato atitinkamas drausmines priemones.

15. Grįžtamasis ryšys – taikomos prevencinės priemonės.

1. **BAIGIAMOSIOS NUOSTATOS**

Su Centro paslaugų gavėjų konfidencialumo, įrašų tikslumo, privatumo ir fizinės neliečiamybės tvarkos aprašu paslaugų gavėjus įstaigos darbuotojai supažindina pradėjus teikti paslaugas ir/ar atnaujinus šį aprašą.

\_\_\_\_\_\_\_\_\_\_\_\_\_\_